Diari Oficial de la Generalitat Valenciana


Sumari del DOGV 4124, del 09-11-2001 (2001/10755)

ORDRE de 5 de novembre de 2001, de la Conselleria d'Agricultura, Pesca i Alimentació, per la qual s'obri el termini per sol·licitar noves ajudes per a l'obtenció i eliminació de farines de carn produïdes a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4124

Data del DOGV
:   09-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10875


Data del document
:   05-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria de transformació
    * suport econòmic
    * producte d'origen animal
    * aliment per al bestiar

ORDRE de 5 de novembre de 2001, de la Conselleria d'Agricultura, Pesca i Alimentació, per la qual s'obri el termini per sol·licitar noves ajudes per a l'obtenció i eliminació de farines de carn produïdes a la Comunitat Valenciana. [2001/10663]
  
Per mitjà de l'Ordre de 8 de febrer de 2001, de la Conselleria d'Agricultura, Pesca i Alimentació (DOGV núm. 3956, de 9 de març de 2001), es van establir les ajudes per a l'obtenció i eliminació de farines de carn produïdes a la Comunitat Valenciana durant el primer semestre de l'any 2001, amb la qual es pretenia establir un procediment per retirar del mercat un producte la utilització del qual ha estat prohibida mitjançant la Decisió 2000/776/CEE.
  
La Generalitat Valenciana, a través de la Conselleria d'Agricultura, Pesca i Alimentació i el Ministeri d'Agricultura, Pesca i Alimentació, ha acordat continuar amb la mesura de donar suport al procés d'obtenció i eliminació de farines de carn durant el 2n semestre de 2001, fins al 31 de desembre del mateix exercici.
  
En virtut d'això, a proposta del director general d'Innovació Agrària i Ramaderia,
  
ORDENE
  
Article 1
  
S'obri el termini per sol·licitar noves ajudes indemnitzadores per compensar els costos de transformació, transport i eliminació dels subproductes de la indústria agroalimentària i ramadera de la Comunitat Valenciana, establides per mitjà de l'Ordre de 8 de febrer de 2001, de la Conselleria d'Agricultura, Pesca i Alimentació, amb les modificacions que s'indiquen en els articles següents.
  
Article 2
  
Es modifiquen els articles següents de l'Ordre de 8 de febrer de 2001, de la Conselleria d'Agricultura, Pesca i Alimentació:
  
- En el punt E del primer paràgraf de l'article 3 se substitueix la data 3 de juliol de 2001 per la de 26 de desembre de 2001.
  
- En el paràgraf segon de l'article 3 se substitueix la data 30 de juny de 2001 per la de 31 de desembre de 2001.
  
- En el primer paràgraf de l'article 8 se substitueix el text «En finalitzar cadascun dels mesos de gener a juny de 2001 es resoldrà?» pel text següent: «En finalitzar cadascun dels mesos de gener a desembre de 2001 es resoldrà?».
  
Article 3
  
El termini de presentació de sol·licituds finalitzarà el dia 27 de desembre de l'any 2001.
  
Les sol·licituds s'acompanyaran amb la documentació prevista en l'Ordre de 8 de febrer de 2001.
  
A més:
  
- Amb la sol·licitud d'ajudes corresponent al mes de juliol es presentarà un compromís de realitzar la recollida de subproductes de la indústria agroalimentària de la Comunitat Valenciana entre l'1 de juliol i el 31 de desembre de 2001.
  
- Amb la sol·licitud del mes de desembre s'aportaran certificats originals expedits per l'Agència Tributària i la Tresoreria Territorial de la Seguretat Social de trobar-se al corrent en el pagament de les obligacions fiscals i davant la Seguretat Social.
  
Article 4
  
La quantia de les ajudes per la retirada, transformació, transport i eliminació de subproductes durant els mesos de juliol a desembre de 2001 i el procediment de concessió d'aquestes en el període esmentat s'articula d'acord amb les condicions següents:
  
- Quantia de les ajudes per retirada i transformació. Serà de:
  
- 35 PTA/kg de farina de carn produïda.
  
- 27 PTA/kg de farina de subproductes avícoles o de conills produïda.
  
En les partides la manipulació de les quals requerirà l'addició d'antiaglutinants (sepiolita, bentonita), aquest import s'incrementarà en 1 PTA/kg de farina d'aquesta, produïda en la planta i certificada amb el procediment previst en aquest article. Aquesta circumstància haurà de ser comunicada a la Conselleria d'Agricultura, Pesca i Alimentació abans de procedir a la mescla, i caldrà justificar la despesa realitzada per l'empresa respectiva mitjançant l'oportuna factura de compra d'antiaglutinant.
  
- Quantia d'ajudes per transport des dels centres de producció fins als llocs de dipòsit definitiu o eliminació. Serà de fins a 5 PTA/kg de farina produïda. Aquest import es considerarà una vegada haurà estat lliurat el producte a la destinació definitiva. La despesa realitzada s'entendrà justificada mitjançant la presentació de les factures oportunes, quan se sol·liciten els serveis d'altri o per l'estudi de costos per desplaçament i quilometratge, quan s'empren vehicles propis.
  
- Quantia de les ajudes per dipòsit en abocador. Serà de fins a 5 PTA/kg de farina produïda. Aquesta quantia només s'aplicarà a les entregues de farina realitzades durant els mesos de juliol, agost i setembre. A partir d'aquest moment, s'aplicarà aquest import únicament en cas que els procediments d'incineració previstos per la Conselleria de Medi Ambient no foren capaços d'eliminar les farines produïdes a la Comunitat Valenciana en el conjunt del període d'octubre a desembre.
  
A l'efecte d'aquest article, s'entendrà com a farina produïda la que aparega com produïda a partir de matèries primeres de la Comunitat Valenciana en el certificat que mensualment realitzaran els serveis oficials de la Conselleria d'Agricultura, Pesca i Alimentació a la vista dels controls periòdics exercits sobre les empreses transformadores. Si la quantitat de farina sol·licitada és inferior, es considerarà aquesta última xifra. A més a més, en el cas de les ajudes per transport i dipòsit en abocador caldrà d'acreditar la despesa.
  
En els casos en què, fruit de les preses de mostres i l'anàlisi posterior, es comprove que el percentatge de proteïna contingut en la farina no aconsegueix les quantitats previstes en l'article 3 de l'Ordre de 8 de febrer de 2001, o quan se superarà el percentatge d'humitat permés en aquest article, es reduirà la quantia de l'ajuda corresponent a totes les partides lliurades des de l'última anàlisi realitzada amb resultat correcte, o des del començament de les entregues. Aquesta reducció serà igual al percentatge que representa el valor real de proteïna o d'humitat, obtinguts sobre el contingut mínim o màxim fixats en l'Ordre, i calculat amb un decimal i aplicant la regla del cinc.
  
En cas de justificar-se una producció de farines que, d'acord amb els càlculs abans indicats, supere l'import global màxim establit en l'article 4, es prioritzarà el pagament d'acord amb el procediment següent:
  
A) Ajudes a la retirada i transformació.
  
B) Ajudes per transport.
  
C) Ajudes per dipòsit en abocador.
  
Dins de cada un d'aquests grups s'establirà prorrateig en cas de ser necessari.
  
Article 5
  
L'import global màxim d'aquesta línia d'ajudes s'amplia fins a un total de1.133.987.608 PTA (8.293.936,98 euros).
  
DISPOSICIÓ ADDICIONAL
  
Es delega el director general d'Innovació Agrària i Ramaderia la concessió i denegació de les ajudes previstes en aquesta disposició.
  
DISPOSICIONS FINALS
  
Primera
  
Es faculta el director general d'Innovació Agrària i Ramaderia per dictar les disposicions necessàries per a l'aplicació d'aquest ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de novembre de 2001
  
La consellera d'Agricultura, Pesca i Alimentació